[{"text_idx": "#000000", "text": "La 20an de februaro oficiale komencig\u0302is prezentada aktivado de C\u0302ina Videaj\u0302a Festivalo kun la temo \u201cZono kaj Vojo\u201d. La aktivado estis organizita de C\u0302ina Komunikila Grupo (C\u0302KG), Ministerio de Eksterlandaj Aferoj kaj Ministerio de Kulturo kaj Turismo. Pli ol 50 politikistoj, iamaj politikistoj, estroj de amaskomunikiloj kaj aliaj gastoj el pli ol 40 landoj kaj regionoj sendis videoparoladojn, dezirante la sukceson de la c\u0302i-jara C\u0302ina Videaj\u0302a Festivalo."}, {"text_idx": "#000001", "text": "En la inau\u0306gura ceremonio, Qin Gang, ministro pri eksterlandaj aferoj, Hu Heping, ministro pri kulturo kaj turismo, kaj Shen Haixiong, direktoro kaj c\u0302efredaktoro de C\u0302KG, respektive faris paroladojn kaj kune lanc\u0302is la festivalon."}, {"text_idx": "#000002", "text": "Qin Gang diris, ke en la pasintaj 10 jaroj, 151 landoj kaj 32 internaciaj organizoj alig\u0302is al la familio \"Zono kaj Vojo\". Dau\u0306re profundig\u0302is kaj solidig\u0302is la \"malmola konektig\u0302o\" de infrastrukturo, la \"mola konektig\u0302o\" de reguloj kaj normoj, kaj la \"kora konektig\u0302o\" de homoj en diversaj landoj. La fundamento de la komuna konstruado de la \"Zono kaj Vojo\" kus\u0302as en interpopolaj ligoj. C\u0302inio antau\u0306g\u0302ojas labori kun c\u0302iuj partioj por plu intensigi inters\u0302ang\u0302ojn kaj kunlaboron en la kampo de interpopolaj kaj kulturaj inters\u0302ang\u0302oj, senc\u0302ese antau\u0306enigi reciprokan lernadon inter civilizacioj, alproksimigi korojn kaj profundigi kunlaboron."}, {"text_idx": "#000003", "text": "Shen Haixiong diris, ke en la prezentada aktivado, pli ol 60 mirindaj dokumentaj videaj\u0302oj montrantaj la evoluon de la \"Zono kaj Vojo\" estos elsenditaj al spektantoj tra la mondo en kvin lingvoj: la angla, hispana, franca, araba kaj rusa. C\u0302inio kunig\u0302is kun la mondo por verki sennombrajn mirindajn rakontojn, pli vive interpretante la realon, ke \"la iniciato \u2018Zono kaj Vojo\u2019 originis de C\u0302inio, sed la s\u0302ancoj kaj atingoj apartenas al la mondo\". Ni montros la viglajn g\u0302ardenojn de la \"Zono kaj Vojo\" per la videaj\u0302oj."}]